એક વખત પરમકૃપાળુદેવ લીંબડીના શ્રી ઠાકરશીભાઈ લહેરચંદભાઈ સાથે ઇડરના પહાડો ઉપર ગયા હતા કે, જ્યાં ઘણીવાર એક વાઘ આવતો. રસ્તામાં ચાલતા મરેલા પશુઓના હાડપિંજરો જોઈ ઠાકરશીભાઈ ખુબ ડરી ગયા અને પરમકૃપાળુદેવ સાથે આગળ જવાની તેઓએ ના પાડી. પરમકૃપાળુદેવે તેમને ખાત્રી આપી છતાંપણ એટલો અધિક ભય હતો કે, તેઓ શ્રીમદ્જીની પ્રત્યક્ષ નિશ્રા હોવા છતાં પાછાં વળી ગયા. ફરી પાછાં શ્રીમદ્જી તેઓને મળ્યા ત્યારે તેમણે બોધ આપતાં કહ્યું કે, "તમોએ એવી માન્યતા કરી કે મારું છે તે જતું રહેશે અને અમોએ એમ ચોક્કસ નિર્ણય કરેલ છે કે અમારું છે તે પાસે જ રહેવાનું છે, તે કદી જવાનું નથી."